John Joyce Russell

**John Joyce Russell** (født 1. desember 1897 i Baltimore i Maryland i USA; død 17. mars 1993 i Richmond i Virginia i USA) var biskop av Richmond i Virginia.
## Liv og virke
### Bakgrunn
John Joyce Russell gikk på *Calvert Hall College* og *Loyola High School*. Fra 1912 til 1917 gikk han på *St. Charles College* i Ellicott City i Maryland. Russell fikk en Master of Arts fra St. Mary’s Seminary i Baltimore i 1919. Russell studerte videre i Roma ved Urbaniana, Han var der kullkamerat med seminaristen Francis J. Parater, som senere ble erklært en *Guds tjener*.

### Prest
Han ble presteviet den 8. juli 1923 i Roma av sin slektning biskop William Russell, gore erkebiskedømmet Baltimore. I 1923 fikk John Joyce Russell også sin doktorgrad i katolsk teologi fra Det pavelige universitet Urbaniana i Roma.

Fra 1923 til 1937 var John Joyce Russell kapellan ved *St. Martin* kirke. Han var også bispedømmedirektør for *Holy Name Societies* og *Catholic Evidence Guild* fra 1927 til 1946. I 1937 ble Russell pastor i *St. Ursula* menighet i Baltimore. Fra 1946 til 1948 var han pastor i *St. Patrick's* menighet i Washington, D.C. og også bispedømmedirektør for katolske veldedighetsorganisasjoner fra 1946 til 1950. I 1948 ble John Joyce Russell pastor i *Church of the Nativity*.

### Biskop av Charleston (Sør-Carolina)
Den 28. januar 1950 utnevnte pave Pius XII ham til biskop av Charleston. Den apostoliske delegat til USA, erkebiskop Amleto Giovanni Cicognani, konsekrerte ham til biskop den 14. mars samme år; medkonsekrerende var erkebiskop av Washington Patrick Aloysius O'Boyle og hjelpebiskop av Washington John Michael McNamara. 
### Biskop av Richmond (Virginia)
3. juli 1958 utnevnte Pius XII ham til biskop av Richmond. Innsettelsen i embedet fant sted den 30. september samme år.

Russell deltok i alle fire sesjonene i Det andre Vatikankonsil.

Som del av implementeringen av konsilets reformer etablerte han i 1963 en biskoppelig kommisjon for økumeniske anliggender, et biskoppelig pastrralråd og et presteråd i 1966. Han var forkjemper for borgerrettighetene og lot foreldrene til prospektive studenter ved Richmonds katolske skoler bli intervjuet for tegn på rasisme.

Den 28. april 1973 innvilget pave Paul VI John Joyce Russells aldersbetingede fratreden. Hans etterfølger ble biskop Walter Francis Sullivan-

John Russell døde den 17. mars 1993 på *St. Joseph's Home* i Richmond i an alder av 95 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Biskop *John Joyce Russell* (1897-1993) *1950

## Referanser